ไทยประกันชีวิต จ่ายสินไหมทหารฮ.ตกที่เชียงใหม่มูลค่า 5.52 ลบ. หวังสร้างกำลังใจแก่ครอบครัวทหาร
ไทยประกันชีวิต พร้อมจ่ายสินไหมทหารฮ.ตกที่เชียงใหม่ รวมมูลค่า 5.52 ลบ. หวังสร้างกำลังใจแก่ครอบครัวทหาร
16 ส.ค. 2559

นายสวัสดิ์ นฤวรวงศ์ รองกรรมการผู้จัดการใหญ่ และ Chief Life Operation Officer บริษัท ไทยประกันชีวิต จำกัด (มหาชน) เปิดเผยว่า บริษัทใคร่ขอแสดงความเสียใจแก่ครอบครัวทหารที่เสียชีวิตจากเหตุการณ์เฮลิคอปเตอร์ประสบอุบัติเหตุตกใกล้ดอยอินทนนท์ จ.เชียงใหม่
พร้อมกันนี้ บริษัทได้ประสานผ่านกรมสวัสดิการทหารบกเพื่อดำเนินการจ่ายสินไหมทดแทนเร่งด่วนให้แก่ครอบครัวทหารทั้ง 5นาย ภายใต้กรมธรรม์ประกันภัยหมู่แบบ “ภัยสงคราม”รวมเป็นเงินทั้งสิ้น 5,520,000 บาทอันเป็นการสร้างขวัญและกำลังใจแก่ครอบครัวทหารต่อไป
ทั้งนี้ ไทยประกันชีวิตเป็นบริษัทประกันชีวิตแห่งแรกและแห่งเดียวที่รับประกันชีวิตทหารมาตลอด 30 ปีโดยถือเป็นส่วนหนึ่งของการสร้างความรับผิดชอบต่อสังคมที่อยู่ในกระบวนการดำเนินธุรกิจของบริษัทฯ สะท้อนถึงการเป็นเพื่อนที่อยู่เคียงข้างและดูแลกันตลอดไป